EkBass/fiwiki-20250220-pages-articles huggingface dataset:
Plutoniumdioksidi

Plutoniumdioksidi eli plutonium(IV)oksidi (molekyylikaava PuO2) on plutoniumin oksidi. Sen kiderakenne on tilakeskeinen kuutio, jossa Pu4+ ydintä ympäröi neljä happiatomia. Tämä rakenne on samanlainen kuin kalsiumfluoridilla. Plutoniumdioksidia syntyy spontaanisti plutoniumin joutuessa kosketukseen ilman hapen kanssa. Plutoniumdioksidi liukenee vain kuumaan typpihappoon. Plutoniumdioksidilla on korkea sulamispiste. Plutoniumdioksidia voidaan käyttää ydinpolttoaineena MOX-polttoaineissa. Sitä käytetään myös radioisotooppisissa termosähkögeneraattoreissa esimerkiksi avaruusluotainten voimanlähteenä. ==Lähteet== Luokka:Oksidit Luokka:Plutoniumyhdisteet Luokka:Ydinvoima
Pertti Tiitta

Pertti Tiitta (s. 16. huhtikuuta 1940 Mikkeli) on suomalainen yhdistetyn hiihtäjä ja jalkapalloilija.Arponen, ym., s. 318 Tiitta voitti 1950-luvun lopulla yhdistetyssä nuorten Suomen-mestaruuksia ja sijoittui vuonna 1959 Puijolla toiseksi 1,2 pistettä Norjan Tormod Knutsenille hävinneenä mutta ei alle 20-vuotiaana saanut silloisten sääntöjen mukaan osallistua seuraavan vuoden olympialaisiin, joissa Knutsen saavutti hopeaa. Zakopanen MM- kilpailuissa 1962 Tiitta sijoittui 13:nneksi ja voitti samana vuonna Suomen- mestaruuden sekä Puijon kilpailun. Hän lopetti yhdistetyssä kilpailemisen tuohon talveen. Tiitta pelasi jalkapallon SM-sarjaa Kuopion Palloseuran, Upon Pallon ja Lahti-69:n joukkueissa. Vuonna 1964 hän saavutti KuPS:issa SM-hopeaa ja oli joukkueensa paras maalintekijä tehtyään kymmenen maalia. Pelaajauransa jälkeen hän on toiminut jalkapallovalmentajana. == Lähteet == * === Viitteet === Luokka:Suomalaiset yhdistetyn hiihtäjät Luokka:Suomalaiset jalkapalloilijat Luokka:Vuonna 1940 syntyneet Luokka:Elävät henkilöt
Ise-luokka

Ise-luokka oli keisarillisen Japanin laivaston kahden aluksen muodostama taistelulaivaluokka, jonka alukset muutettiin lentotukialuksiksi. Luokan piti alun perin olla toisinto edeltäneestä Fusō-luokasta, mutta valmistuksen aikana alukset kokivat runsaasti muutoksia. Niiden etukantta lyhennettiin, apuaseet ryhmiteltiin tiivimpiin ryhmiin, pääaseet sijoitettiin uudelleen, savuhormit sijoitettiin lähemmäs toisiaan sekä takakansi muutettiin lentokanneksi. == Muutostyöt == Japanin keisarillisen laivaston Midwayn taistelussa vuonna 1942 kärsimien lentotukialustappioiden korvaamiseksi päätettiin kumpikin luokan aluksista muuttaa lentotukialuksiksi. Valintaan olivat syynä alusten suurempi nopeus Fusō-luokan aluksiin verrattuna, sekä Hyugan korjaamaton torni, joka oli tuhoutunut räjähdyksessä. Alusten takakannen tornit poistettiin ja niiden paikalle rakennettiin hangaari ja lentokansi, minkä jälkeen aluksella kykeni operoimaan 14 Yokosuka D4Y -syöksypommittajaa sekä kahdeksan Aichi E16A -meritoimintakonetta. Muutostöiden yhteydessä alusten ilmatorjuntaa vahvistettiin. Alusten käyttö jäi vähäiseksi lentokoneiden ja lentäjien puutteen vuoksi. == Alukset == Ise-luokan taistelulaivatGardiner 1985, s. 230. Nimi Telakka Kölinlasku Vesille Valmis Kohtalo Ise Kawasaki Heavy Industries 10. toukokuuta 1915 22. marraskuuta 1916 12. marraskuuta 1916 uponnut 28. heinäkuuta 1945 Hyūga Mitsubishi 16. toukokuuta 1915 27. tammikuuta 1917 30. huhtikuuta 1918 tuhoutunut 20. marraskuuta 1945 == Lähteet == * * * === Viitteet === *
Pekka Ristola

Pekka Nestor Ristola (13. toukokuuta 1929 Iitti – 1. elokuuta 2008) oli suomalainen yhdistetyn hiihtäjä.Arponen, ym., s. 315–316Siukonen, s. 278–279 Ristola sijoittui Squaw Valleyn olympialaisissa 1960 yhdistetyssä parhaana suomalaisena neljänneksi oltuaan sekä hiihto- että mäkiosuudella kuudes.Sports reference LLC MM-kilpailuissa hän sijoittui 11:nneksi Falunissa 1954 sekä 17:nneksi niin Lahdessa 1958 kuin myös Zakopanessa 1962. Ristola voitti Suomen-mestaruuden 34-vuotiaana vuonna 1964. Hän saavutti SM-hopeaa vuosina 1957 ja 1958 sekä SM-pronssia vuosina 1956, 1961 ja 1962. Vuoden 1960 SM- kilpailuissa hän sijoittui seitsemänneksi eli heikommin kuin saman vuoden olympialaisissa. Ruotsin hiihtokisoissa hän sijoittui toiseksi vuonna 1956 ja kolmanneksi vuonna 1957. Holmenkollenilla hän oli kolmas vuonna 1957. Kilpauransa jälkeen Ristola toimi muun muassa Suomen Hiihtoliiton liittovaltuuston varapuheenjohtajana ja Sotkamon Jymyn puheenjohtajana. == Lähteet == * * * === Viitteet === Luokka:Suomalaiset yhdistetyn hiihtäjät Luokka:Vuonna 1929 syntyneet Luokka:Vuonna 2008 kuolleet
Antaifasyt

Antaifasyt ovat malagasseihin kuuluva etninen ryhmä Madagaskarissa. Toisinaan heitä pidetään antaisakojen alaryhmänä. Antaifasyja arvioidaan olevan yli 140 000 henkeä. Antaifasyt asuvat Madagaskarin kaakkoisosassa Intian valtameren rannikolla Farafanganan kaupungin ympäristössä. Pohjoisessa he rajoittuvat antaimoroihin, lännessä tanaloihin ja etelässä antaisakoihin. Viime aikoina monet heistä ovat muuttaneet kausityön perässä maan koillis- ja pohjoisosiin. Antaifasyjen elinkeinoja ovat riisinviljely ja kalastus. Ryhmä jakautuu kolmeen klaaniin, joilla on omat kuninkaansa. ==Lähteet== Luokka:Malagassit
Vaarallisia valheita

pienoiskuva|Joan Fontaine elokuvan trailerissa. Vaarallisia valheita (Suspicion, 1941) on Alfred Hitchcockin ohjaama romanttinen psykologinen trilleri, pääosissa Cary Grant ja Joan Fontaine avioparina. Muissa rooleissa esiintyvät Cedric Hardwicke, Nigel Bruce, Dame May Whitty, Isabel Jeans ja Heather Angel. Joan Fontaine voitti roolistaan parhaan naispääosan Oscarin. ==Arvioita== Video-oppaassa vuodelta 1994 Asko Alanen sanoo Vaarallisia valheita ”valjuhkoksi kulissiteatteriksi” ja antaa sille kolme tähteä viidestä, mikä vastaa sanallista arviota ”hyvä”. VideoHound’s Golden Movie Retriever antaa elokuvalle kolme ja puoli tähteä neljästä.Suspicion 1941 , VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). ==Lähteet== ==Aiheesta muualla== * Luokka:Vuoden 1941 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Alfred Hitchcockin ohjaamat elokuvat Luokka:Yhdysvaltalaiset psykologiset jännityselokuvat Luokka:Yhdysvaltalaiset romaaneihin perustuvat elokuvat
Antaimorot

Antaimorot ovat malagasseihin kuuluva etninen ryhmä Madagaskarissa. Toisinaan heitä pidetään aintaisakojen alaryhmänä. Antaimoroja arvioidaan olevan noin 500 000 henkeä. Antaimorot asuvat Madagaskarin kaakkoisosassa Intian valtameren rannikolla Vohipenon ja Manakaran ympäristössä. Pohjoisessa he rajoittuvat antambahoakoihin, lännessä tanaloihin ja etelässä antaifasyihin. Paikallisen perinteen mukaan antaimorot ovat madagaskarilaisten naisten ja arabimiesten jälkeläisiä. Yhteiskunta jakautuu kasteihin, joista ylin pitää itseään puhtaina arabeina. Antaimorojen uskonto on islamin ja animistisen perinteen sekoitus. ==Lähteet== Luokka:Malagassit
Loputon treeni

Loputon treeni (eng. Stay Hungry) on vuonna 1976 ensi-iltansa saanut kehonrakennusaiheinen draamakomedia, joka perustuu Charles Gainesin romaaniin. Elokuvan pääosissa nähdään mm Jeff Bridges, Sally Field, Arnold Schwarzenegger, Scatman Crothers, Robert Englund ja Ed Begley Jr. Elokuvan on ohjannut Bob Rafelson. Elokuva oli ensimmäinen elokuva, josta Schwarzenegger voitti Golden Globe -palkinnon. Elokuva oli myös ensimmäinen, jossa kuultiin Schwarzeneggerin oikea ääni. ==Vastaanotto== Helsingin Sanomien Riitta Astikainen kirjoitti elokuvan tv-esityksen alla 1995, ettei Loputon treeni kuulu Rafelsonin parhaisiin ohjauksiin vaan tunnetaan Schwarzeneggerin takia. Hänestä Rafelson ei ole oikein innostunut aiheestaan eikä saa näyttelijöiden yhteistyötä toimimaan. == Lähteet == Luokka:Yhdysvaltalaiset draamakomediaelokuvat Luokka:Vuoden 1976 yhdysvaltalaiset elokuvat Luokka:Yhdysvaltalaiset urheiluelokuvat Luokka:Bob Rafelsonin ohjaamat elokuvat
Jääkiekon naisten maailmanmestaruuskilpailut 2011

Jääkiekon naisten maailmanmestaruuskilpailut 2011 pelattiin Sveitsin, Zürichissä ja Winterthurissa. Maailmanmestaruuden voitti Yhdysvallat. == Otteluareenat == Zürich Winterthur Hallenstadion Kapasiteetti: 13 000 Deutweg Kapasiteetti: 2 900 == Lohkot == Lohko-A * * * * Lohko-B * * * * == Alkusarja == === Lohko A === Joukkue O V JAV JAH H TM PM ERO P 3 3 0 0 0 27 2 +25 9 3 2 0 0 1 11 10 +1 6 3 1 0 0 2 6 21 −15 3 3 0 0 0 3 1 12 −11 0 === Lohko B === Joukkue O V JAV JAH H TM PM ERO P 3 3 0 0 0 21 0 +21 9 3 1 1 0 1 8 14 −6 5 3 1 0 1 1 6 7 −1 4 3 0 0 0 3 4 18 −14 0 == Putoamissarja == == Pudotuspelit == === Puolivälierät === === Välierät === === Sijoituspeli 5. sijasta === === Pronssiottelu === === Loppuottelu === ==Palkinnot== ===IIHF:n valitsemat turnauksen parhaat pelaajat=== *Paras maalivahti: Noora Räty *Paras puolustaja: Monique Lamoureux-Kolls *Paras hyökkääjä Meaghan Mikkelson http://stats.iihf.com/Hydra/252/IHW252000_85I_1_0.pdf ===Median valitsema tähtikentällinen=== *Maalivahti: Zuzana Tomčíková *Puolustajat: Meaghan Mikkelson, Caitlin Cahow *Hyökkääjät: Hilary Knight, Michelle Karvinen, Hayley Wickenheiser *Arvokkain pelaaja: Zuzana Tomčíková http://stats.iihf.com/Hydra/252/IHW252000_98_1_0.pdf == Pistepörssi == Pelaaja O M S P +/− JM Hilary Knight 5 5 9 14 +11 2 Brianna Decker 5 4 7 11 +10 8 Michelle Karvinen 6 4 4 8 +2 8 Erika Holst 5 2 6 8 −2 2 Meghan Duggan 5 4 3 7 +5 2 3 2 5 7 +3 6 Julie Chu 5 1 6 7 +6 0 Kendall Coyne 5 4 2 6 +9 0 Rebecca Johnston 5 4 2 6 +5 0 Karoliina Rantamäki 5 4 2 6 +1 4 http://stats.iihf.com/Hydra/252/IHW252000_85B_9_0.pdf == Lopputulokset == Maailmanmestaruuskilpailut Sija Joukkue 4\. 5\. 6\. 7\. 8\. http://stats.iihf.com/Hydra/252/IHW252000_FINAL_RANKING_1_0.pdf I divisioona Sija Joukkue 9\. 10\. 11\. 12\. 13\. II divisioona Sija Joukkue 14\. 15\. 16\. 17\. 18\. 19\. III divisioona Sija Joukkue 20\. 21\. 22\. 23\. 24\. 25\. IV divisioona Sija Joukkue 26\. 27\. 28\. 29\. 30\. V divisioona Sija Joukkue 31\. Puola 32\. Espanja 33\. Bulgaria 34\. 35\. Irlanti == Lähteet == * Kisat Kansainvälisen jääkiekkoliiton IIHF:n sivuilla ===Viitteet=== Luokka:Jääkiekon naisten maailmanmestaruuskilpailut Naisten maailmanmestaruuskilpailut Luokka:Sveitsin jääkiekko Luokka:Zürichin urheilu Luokka:Winterthurin urheilu
Cameron van der Burgh

Cameron van der Burgh (s. 25. toukokuuta 1988 Pretoria) on eteläafrikkalainen uimari, joka on erikoistunut rintauintiin. Van der Burgh sai Melbournen MM- kilpailuissa 2007 pronssia 50 metrin rintauinnissa ajalla 27,88. Manchesterin lyhyen radan MM-kisoissa 2008 hän oli toinen 100 metrin rintauinnissa ajalla 57,92 ja kolmas 50 metrillä ajalla 26,67. Pekingin olympialaisissa 2008 hän karsiutui 100 metrin rintauinnin välierissä. Rooman MM-kilpailuissa 2009 hän sai kultaa 50 metrin rintauinnissa ajalla 26,67 ja pronssia 100 metrillä ajalla 58,95. Van der Burgh saavutti Delhin Kansainyhteisön kisoissa 2010 kultaa 50 ja 100 metrin rintauinnissa sekä hopeaa 4 × 100 metrin sekauinnissa. Saman vuoden lyhyen radan MM-kilpailuissa Dubaissa hän voitti 100 metrin rintauinnin ajalla 56,80 ja oli toinen 50 metrin rintauinnissa. Shanghain MM- kilpailuissa 2011 hän sai pronssia 50 ja 100 metrin rintauinnissa. Saman vuoden Maputon Afrikan kisoissa hän voitti 50 ja 100 metrin rintauinnit. Lontoon olympialaisissa 2012 van der Burgh voitti kultaa 100 metrin rintauinnissa uudella maailmanennätysajalla 58,46. Barcelonan MM-kilpailuissa 2013 hän voitti 50 metrin rintauinnissa kultaa ja saavutti 100 metrin rintauinnissa hopeaa. Glasgow'n Kansainyhteisön kisoissa 2014 hän saavutti 50 metrin rintauinnissa kultaa, 100 metrin rintauinnissa hopeaa ja 4 × 100 metrin sekauinnissa pronssia. Dohan lyhyen radan MM-kilpailuissa 2014 hän oli toinen 50 metrin rintauinnissa. Van der Burgh saavutti Kazanin MM-kilpailuissa 2015 hopeaa 50 metrin rintauinnissa ajalla 26,66 ja 100 metrin rintauinnissa ajalla 58,59. Rio de Janeiron olympialaisissa 2016 hän sai niin ikään hopeaa 100 metrin rintauinnissa ajalla 58,69. Saman vuoden Windsorin lyhyen radan MM- kilpailuissa hän voitti kultaa 50 metrin rintauinnissa ajalla 25,64. Budapestin MM-kilpailuissa 2017 van der Burgh ui pronssia 50 metrin rintauinnissa ajalla 26,60. Gold Coastin Kansainyhteisön kisoissa 2018 hän saavutti kultaa 50 metrin rintauinnissa sekä pronssia 100 metrin rintauinnissa ja 4 × 100 metrin sekauinnissa. Hangzhoun lyhyen radan MM-kilpailuissa 2018 hän voitti kultaa 50 metrin rintauinnissa ajalla 25,41 ja 100 metrin rintauinnissa ajalla 56,01. == Lähteet == Luokka:Eteläafrikkalaiset uimarit Luokka:Eteläafrikkalaiset olympiavoittajat Luokka:Vuonna 1988 syntyneet Luokka:Elävät henkilöt
Antaisakat

Antaisakat (myös taisakat, tesakit) ovat malagasseihin kuuluva etninen ryhmä Madagaskarissa. Toisinaan heihin luetaan myös antaifasyt, antaimorot ja antambahoakat. Antaisakoja arvioidaan olevan yli 650 000 henkeä. Antaisakat asuvat etupäässä Madagaskarin kaakkoisosassa Intian valtameren rannikolla Farafanganan eteläpuolella. He rajoittuvat pohjoisessa antaifasyihin, lännessä baroihiin ja etelässä antanosyihin. Nykyään heitä on muuttanut eri puolille maata. Alkuperältään antaisakat ovat sakalavoja. Ylimystö kuuluu sukuihin, jotka muuttivat alueelle 1600-luvulla saaren länsitasangolta. Alemmat sosiaaliryhmät ovat sekoittuneita. Antaisakat viljelevät riisiä, kahvia ja banaaneja. He muodostavat myös valtaosan maan siirtotyöläisistä. ==Lähteet== Luokka:Malagassit
Romero

Romero voi tarkoittaa ainakin seuraavia: == Sukunimenä == * Amaia Romero (s. 1999), espanjalainen laulaja * Ana María Romero de Campero (1941–2010), bolivialainen toimittaja ja poliitikko * Angel Romero (s. 1964), espanjalainen klassinen kitaristi, kapellimestari ja säveltäjä * Berto Romero (s. 1974), espanjalainen koomikko * Cesar Romero (1907–1994), yhdysvaltalainen näyttelijä * Cristian Romero (s. 1998), argentiinalainen jalkapalloilija * Francisco Peña Romero (s. 1978), espanjalainen jalkapalloilija * George A. Romero (1940–2017), yhdysvaltalainen elokuvaohjaaja ja käsikirjoittaja * Héctor Gabino Romero (1924–1999), argentiinalainen katolinen piispa * Isaac Romero (s. 2000), espanjalainen jalkapalloilija * Joaquín Hermes Robledo Romero (s. 1950), paraguaylainen katolinen piispa * John Romero (s. 1967), yhdysvaltalainen tietokonepelien suunnittelija * José Romero y Fernández de Landa (1735–1807), espanjalainen meri- ja maavoimien upseeri ja laivasuunnittelija * Jose Maria Romero (s. 1978), espanjalainen jalkapalloilija * José Romero Urtasun eli Josetxo (s. 1977), espanjalainen jalkapalloilija * Juan Soldevilla y Romero (1943–1923), espanjalainen kardinaali * Julio César Romero (s. 1960), paraguaylainen jalkapalloilija * Luis Alberto Romero (s. 1992), espanjalainen jalkapalloilija * Luis Gabriel Romero Franco (s. 1935), kolumbialainen katolinen piispa * Manuel Romero Arvizu (1919–2009), meksikolainen katolinen piispa * María Romero (s. 1992), espanjalainen näyttelijä * Maria Romero Cordero (1909–1989), chileläinen toimittaja ja elokuvakriitikko * Medardo Luis Luzardo Romero (1935–2018), venezuelalainen katolinen arkkipiispa * Ned Romero (1925–2017), yhdysvaltalainen näyttelijä * Nicky Romero (oik. Nick Rotteveel, s. 1989), alankomaalainen house-tuottaja ja DJ * Orlando Romero Cabrera (s. 1933), uruguaylainen katolinen piispa * Óscar Romero (1917–1980), elsalvadorilainen katolinen arkkipiispa * Óscar Romero (s. 1992), paraguaylainen jalkapalloilija * Pedro Romero Espejo (1871–1936), espanjalainen autuaaksi julistettu redemptoristi, pappi ja marttyyri * Pepe Romero (s. 1944), espanjalainen kitaristi * Rafael Leonardo Callejas Romero (1943–2020), Hondurasin presidentti 1990–1994 * Rebecca Romero (s. 1980), englantilainen ratapyöräilijä ja soutaja * Rogerio Romero (s. 1969), brasilialainen uimari * Sergio Romero (s. 1987), argentiinalainen jalkapallomaalivahti * Víctor Rodríguez Romero (s. 1989), espanjalainen jalkapalloilija === Kuvitteellisia henkilöitä === * Savanti Romero, Mirage Studios -kustantamon sarjakuvissa esiintyvä velho == Muita merkityksiä == * Romero, John Duiganin ohjaama piispa Óscar Romerosta kertova elokuva vuodelta 1989.
Antankaranat

Antankaranat ovat malagasseihin kuuluva etninen ryhmä Madagaskarissa. Toisinaan heitä pidetään sakalavojen alaryhmänä. 1980-luvulla antankaranoja arvioitiin olevan noin 60 000 henkeä. Antankaranat asuvat Madagaskarin pohjoiskärjessä Antsirananan kaupungin ympäristössä. Etelässä he rajoittuvat tsimihetyihin ja betsimisarakoihin. Alkuperältään antankaranat ovat sakalavojen, betsimisarakoiden ja arabien sekakansaa. Tärkeimmät elinkeinot ovat karjanhoito ja maanviljely. Monet antankaranat työskentelevät saaren itärannikon plantaaseilla tai kaupunkien tehtaissa. Uskonnoltaan he ovat muslimeja. ==Lähteet== Luokka:Malagassit
Pinnasänky

thumb|250px|Pinnasängyn kehikko. Pinnasänky on pieniä lapsia varten suunniteltu vuode. Pinnasängyssä on putoamisen ja uloskiipeämisen estämiseksi pystypuista rakennetut kalterimaiset seinät. Samantapaisia vuoteita käytetään muun muassa levottomien vanhusten hoidossa putoamisen ehkäisemiseksi. ==Katso myös== *Kehto Luokka:Vuoteet
Angel Eyes (elokuva)

Angel Eyes on yhdysvaltalainen romanttinen draamaelokuva vuodelta 2001. Sen on ohjannut Luis Mandoki ja päärooleja näyttelevät Jennifer Lopez, Jim Caviezel ja Jeremy Sisto. == Näyttelijät == == Aiheesta muualla == * * * Luokka:Vuoden 2001 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Luis Mandokin ohjaamat elokuvat
Antambahoakat

Antambahoakat ovat malagasseihin kuuluva etninen ryhmä Madagaskarissa. Toisinaan heitä pidetään antaisakojen alaryhmänä. Antambahoakoja arvioidaan olevan noin 50 000 henkeä. Antambahoakat asuvat Madagaskarin kaakkoisosassa Intian valtameren rannalla Mananjaryn ympäristössä. Pohjoisessa he rajoittuvat betsimisarakoihin, lännessä tanaloihin ja etelässä antaimoroihin. Perinteinen elinkeino on riisin ja maniokin viljely. Kulttuurissa on arabialaisia piirteitä. ==Lähteet== Luokka:Malagassit
Wallander

Wallander on ruotsalainen suku­nimi. == Tunnettuja henkilöitä == * Alf Wallander (1862–1914), ruotsalainen taide­maalari ja muotoilija * Anna Wallander (s. 1965), ruotsalainen näyttelijä * Gerda Charlotta Wallander (1860–1926), ruotsalainen taide­maalari * Jan Wallander (1920–2016), ruotsalainen pankin­johtaja ja tutkija * Josef Wilhelm Wallander (1821–1888), ruotsalainen taide­maalari * Sven Wallander (1890–1968), ruotsalainen arkkitehti == Populaarikulttuurissa == * Kurt Wallander, Henning Mankellin romaanien pää­henkilö * Linda Wallander, Henning Mankellin romaanien henkilö, Kurt Wallanderin tytär * Wallander, ruotsalainen elo­kuva­sarja (2005–2013) * Wallander, brittiläinen televio­sarja (2008–2016) == Katso myös == * Kaikki sivut, jotka alkavat sanalla ”Wallander” * Kaikki sivut, joiden nimi sisältää sanan ”Wallander”
Antanosyt

Antanosyt ovat malagasseihin kuuluva etninen ryhmä Madagaskarissa. Heitä pidetään antandroyden alaryhmänä. Antanosyja arvioidaan olevan yli 350 000 henkeä. Antanosyt asuvat Madagaskarin kaakkoisosassa Taolagnaron ympäristössä. Koillisessa he rajoittuvat antaisakoihin, lännessä antandroyhin ja luoteessa baroihin. Antanosyjen oman perinteen mukaan he ovat antambahoakojen, arabien, ranskalaisten ja intialaisten sekakansaa. Pääelinkeinoja ovat riisinviljely ja karjanhoito. ==Lähteet== Luokka:Malagassit
Wilhelm Killmayer

Wilhelm Killmayer (21. elokuuta 1927 München – 20. elokuuta 2017) oli saksalainen säveltäjä. Hän sai säännöllistä pianonsoiton opetusta kuusivuotiaasta. Valmistuttuaan ylioppilaaksi hän opiskeli orkesterinjohtoa ja sävellystä Hermann Wolfgang von Waltershausenin Musikseminarissa Münchenissä vuosina 1945–1951. Killmayer osallistui Rudolf von Fickerin ja Walter Riezlerin musiikkitieteen kursseille samalla kun sai yksityisopetusta Carl Orffilta (1951–1953). Vuosina 1953–1954 Killmayer oli mestariluokalla Münchenissä Staatliche Musikhochschulessa.Schott Music - Wilhelm Killmayer Killmayer opetti vuodesta 1955 työkseen musiikin teoriaa ja kontrapunktia Trappsches Konservatoriumissa Münchenissä. Vuonna 1961 hän pääsi johtamaan balettia Bayerische Staatsoperiin, jossa hän työskenteli vuoteen 1964. Killmayer pääsi apurahalla kahdesti (1958, 1965–6) Rooman Villa Massimoon. Tämän jälkeen hänestä tuli vapaa säveltäjä, ja hän asettui Frankfurt am Mainiin vuonna 1968. Vuonna 1973 hänestä tuli Münchenin Staatliche Musikhochschulen sävellyksen professori; vuodesta 1992 hän oli emeritus. Killmayer hylkäsi jo nuorena sarjallisuuden ja kehitti yksilöllisen tyylinsä, jota inspiroi pääasiassa hänen 1800-luvun musiikista tekemänsä tutkimus. Hänen tuotantoonsa kuuluu muun muassa kolme sinfoniaa, Missa Brevis ja näyttämöteoksia. Hän sai lukuisia palkintoja. Hän oli jäsenenä Bayerische Akademie der Schönen Künstessä vuodesta 1972 ja Berliinin Akademie der Künstessä vuodesta 1980. == Lähteet == Luokka:Saksalaiset säveltäjät Luokka:Vuonna 1927 syntyneet Luokka:Vuonna 2017 kuolleet
9 Singles Pack

9 Singles Pack on Michael Jacksonin vuonna 1983 julkaistu singlekokoelma. Se käsittää yhdeksän singleä, joista suurin osa on menestyneiltä Off the Wall ja Thriller -albumeilta. == Kappaleet == ;Single 1 #Don’t Stop til You Get Enough #I Can’t Help It ;Single 2 #Off the Wall #Working Day and Night ;Single 3 #Rock with You #Get on the Floor ;Single 4 #She’s Out of My Life #Push Me Away ;Single 5 #The Girl Is Mine #Can’t Get Outta the Rain ;Single 6 #Billie Jean #It’s the Falling in Love ;Single 7 #Beat It #Burn This Disco Out ;Single 8 #Wanna Be Startin’ Something’ #The Jacksons: Rock with You (Live) ;Single 9 #Thriller #The Jacksons: Things I Do For You (Live) == Lähteet == * 9 Singles Pack discogs.com -sivustolla Luokka:Michael Jacksonin kokoelma-albumit Luokka:Vuoden 1983 kokoelma-albumit
Parenthood

Parenthood voi tarkoittaa ainakin seuraavia: * Perhe on paras (Parenthood), Ron Howardin ohjaama komediaelokuva vuodelta 1989 * Parenthood, elokuvaan perustuva televisiosarja vuosilta 1990–1991 * Samaa sukua (Parenthood), elokuvaan perustuva televisiosarja vuosilta 2010–2015.
Singles Souvenir Pack

Singles Souvenir Pack on vuonna 1988 julkaistu singlekokoelma Michael Jacksonilta. Se sisältää 5 singleä (10 kappaletta), joista suurin osa on menestyksekkäältä Bad -albumilta. == Kappalelista == Single 1 #I Just Can't Stop Loving You (4:17) #Baby Be Mine (4:14) Single 2 #Bad (4:05) #Bad - Dance Remix Radio Edit (4:50) Single 3 #The Way You Make Me Feel (4:26) #The Way You Make Me Feel - Instumental (4:26) Single 4 #Man In The Mirror (4:55) #Man In The Mirror - Instrumental (4:55) Single 5 #Dirty Diana (4:42) #Dirty Diana - Instrumental (4:42) Luokka:Michael Jacksonin albumit
Deen

Deen voi tarkoittaa esimerkiksi: * Deen, pakistanilainen lehti * Deen, japanilainen yhtye * Studio Deen, japanilainen animaatiostudio * Deen-nimisiä henkilöitä: ** Deen, oik. Fuad Backović (s. 1982), bosnialainen laulaja ** James Deen, oik. Bryan Matthew Sevilla (s. 1986), yhdysvaltalainen pornonäyttelijä ja ohjaaja ** Paula Deen (s. 1947), yhdysvaltalainen kokki ja televisioesiintyjä
Richard D. Zanuck

Richard D. Zanuck (s. 13. joulukuuta 1934 - 13. heinäkuuta 2012, Beverly Hills) oli yhdysvaltalainen elokuvatuottaja. Hänen isänsä oli 20th Century Fox-yhtiön johtaja Darryl F. Zanuck. Richard D. Zanuck nimettiin yhtiön johtoon vain 27-vuotiaana ja hän johti sitä kahdeksan vuoden ajan. Tuona aikana yhtiön elokuvat olivat peräti 159 kertaa Oscar-ehdokkaina. Isä ja poika olivat yhtä aikaa yhtiön johdossa, mikä johti molempien erottamiseen. Richard D. Zanuck lähti kilpailevaan yhtiöön Warner Bros.:iin ja tuotti siellä menestyselokuvia kuten Tappajahai. Vuonna 1988 Zanuck perusti oman yrityksen. Sen ensimmäinen elokuva, Palveluksessanne, Miss Daisy, oli seitsemän Oscarin ehdokkaana ja voitti niistä neljä. Richard D. Zanuck Filmbug == Filmografia == Zanuckin tuottamia elokuvia ovat olleet (valikoima)Elonet * Tappajahai 1975 * Tappajahai 2 1978 * Cocoon - nuoruudenlähde 1985 * Palveluksessanne, Miss Daisy 1989 * Mulhollandin putous 1995 * Deep Impact 1998 * Pahin rikos 1999 * Apinoiden planeetta 2001 * Matkalla Perditioniin 2002 * Tulen valtakunta 2002 * Sweeney Todd: Fleet Streetin paholaisparturi 2007 * Jali ja suklaatehdas 2005 * Liisa Ihmemaassa 2010 == Lähteet == == Aiheesta muualla == Luokka:Yhdysvaltalaiset elokuvatuottajat Luokka:Hollywood Walk of Fame Luokka:Vuonna 1934 syntyneet Luokka:Vuonna 2012 kuolleet
Antoinette Uys

Antoinette Uys (s. 2. maaliskuuta 1976 Durban) on eteläafrikkalainen entinen sulkapalloilija. Uys osallistui MM-kilpailuissa 2001 nelinpeliin, jossa hän pääsi toiselle kierrokselle Lina Fourien kanssa ja nelinpeliin, jossa Uys ja Chris Bednam hävisivät jo ensimmäisen ottelunsa. Uys voitti vuonna Afrikan- mestaruuskilpailuissa 2002 kultaa sekanelinpelissä Bednamin kanssa ja pari pelasi yhdessä myös Ateenan olympialaisissa 2004, joissa he putosivat ensimmäisellä kierroksella. == Lähteet == Luokka:Eteläafrikkalaiset sulkapalloilijat Luokka:Vuonna 1976 syntyneet Luokka:Elävät henkilöt
José Antonio Crespo

José Antonio Crespo Ortiz (s. 24. kesäkuuta 1977 Madrid) on espanjalainen sulkapalloilija. Hän edustaa seuratasolla Club Badminton Benalmádenaa. Crespo osallistui olympialaisiin ensimmäistä kertaa Ateenassa 2004, jolloin hän osallistui nelinpeliin Sergio Llopisin kanssa, mutta putosi jo ensimmäisellä kierroksella. Hän oli mukana kaksinpelissä MM-kilpailuissa 2007, joissa hän hävisi ensimmäisen ottelunsa indonesialaiselle Taufik Hidayatille. == Lähteet == Luokka:Espanjalaiset sulkapalloilijat Luokka:Vuonna 1977 syntyneet Luokka:Elävät henkilöt
Mörön

Mörön (, ᠮᠦᠷᠡᠨ, joki) on Hövsgölin provinssin hallinnollinen keskus Mongoliassa. Se syrjäytti edellisen provinssipääkaupungin Khatgalin vuonna 1933. Vuoden 2010 laskennassa kaupungissa oli noin 35 000 asukasta, arvio vuodelle 2018 oli 40 510. Kaupungin asutus sai lähtönsä Möröngiin Khureen luostarista, joka perustettiin alueelle 1800-luvun alussa. Luostari sijaitsi Delgermörön-joen varrella, mutta tuhoutui vuonna 1937 kommunistien vainojen myötä. Sittemmin 1990-luvulla kaupunkiin perustettiin uusi luostari Danzadarjaa Khiid. Mörönissä on lentokenttä, josta lähtee lentoja lähinnä pääkaupunki Ulan Batoriin. == Lähteet == Luokka:Mongolian kaupungit
Derby Sketching Club

Derby Sketching Club on Keski-Englannin Derbyssä toimiva taideseura. Seuran perustivat vuonna 1887 innokkaat ja lahjakkaat nuoret taiteilijat, jotka halusivat harjoittaa kuvataidetta yhdessä. Vuosimaksuksi sovittiin kaksi ja puoli shillinkiä. Seura järjesti ensimmäisen näyttelynsä vuonna 1889. Näyttelyn yhteydessä pidettiin myös konsertti, ja sinne kutsuttiin paikkakunnan merkkihenkilöt. Seuraan on vuosien varrella kuulunut kuuluisia taiteilijoita kuten Ernest Townsend ja Harold Gresley. Sen toiminta oli aktiivista maailmansotien aikana ja niiden välissä. 1940-luvulla paikallinen taiteidenkeräilijä Alfred E. Goodey hankki laajan kokoelman Derby-aiheista taidetta. Monet teoksista olivat seuran jäsenten tuotantoa. Goodey lahjoitti kokoelmansa Derbyn kaupunginmuseolle. Seura on toiminut useissa eri huoneistossa ympäri Derbyn kaupunkia. Se oli pitkään pelkästään miesten yhdistys, se on hyväksynyt naisia jäsenikseen vasta vuodesta 1966 alkaen. Vuonna 1999 seurassa oli kaikkiaan noin sata jäsentä.History Derby Sketching Club Nykyisin seura järjestää viikoittain tilaisuksia, joissa voi maalata tai piirtää elävää mallia.Life Drawing Model's List Lisäksi seuralla on muotokuvaryhmä.Portrait Group Varsinaisissa klubikokoontumisissa perjantaisin on vuorotellen asetelmia, mallipiirustusta tai työnäytöksiä.meeting times Derby Sketching Club == Lähteet == Luokka:Brittiläiset järjestöt Luokka:Kuvataidealan järjestöt Luokka:Derby
Casino Royale (televisiojakso)

Casino Royale on vuonna 1954 esitetty Climax!-televisiosarjan jakso. Ian Flemingin romaanin Casino Royale pohjalta tehty jakso oli samalla ensimmäinen filmatisointi James Bondin hahmosta, joskin Bond on elokuvassa yhdysvaltalainen ja kuvitteellisen järjestön palveluksessa. == Rooleissa == == Aiheesta muualla == * Luokka:James Bond Luokka:Yhdysvaltalaiset televisioelokuvat
Rambanin synagoga

Rambanin synagoga () on synagoga Jerusalemin vanhassa kaupungissa. Sen perusti rabbi Nahmanides, josta käytetään yleisesti nimeä "Ramban". Rakennus tuhottiin Israelin itsenäisyyssodassa ja avattiin uudelleen kuuden päivän sodan jälkeen. ==Lähteet== == Aiheesta muualla == Luokka:Jerusalemin rakennukset ja rakennelmat Luokka:Israelin synagogat
Lemmikkieläinten ABC

Lemmikkieläinten ABC () oli televisiosarja, joka kertoi ihmisten kiintymyksestä lemmikkieläimiinsä. Sarjaa juontavat Alex Boylan, Megan Blake ja Chrishaunda Lee. Yhdysvalloissa sarjaa on esittänyt PBS ja Suomessa Nelonen. Sarjaa tehtiin kolme tuotantokautta vuodesta 2006 vuoteen 2009. == Aiheesta muualla == * Animal Attractions Television Internet Movie Databasessa Luokka:2000-vuosikymmenen televisiosarjat Luokka:Lemmikkieläinten hoito
Karbakoliini

Karbakoliini (markkinointinimiä Doryl, Isopto Carbachol) on parasympatomimeetti, joka stimuloi voimakkaasti sekä nikotiini- että muskariinireseptoreita. Karbakoliini on rakenteeltaan koliinin esteri, kuten asetyylikoliinikin. Koliiniesteraasi ei hajota karbakoliinia. Karbakoliinia käytetään suolisto- ja virtsarakkolaman poistoon lantio- ja vatsaonteloleikkausten jälkeen, sekä silmätippoina glaukooman hoidossa. Karbakoliinin käytön esteitä ovat astma, hypertyreoosi, mahahaava ja sydämen vajaatoiminta. Jos suoliston tai virtsanerityselimistön alueella on orgaaninen este, karbakoliinia ei tule käyttää. == Lähteet == == Aiheesta muualla == * IUPHAR ligand (298) * ChemSpider: Carbachol (5626) * UNII: Carbachol (8Y164V895Y) * KEGG: Carbachol (D00524) * ChEMBL: Carbachol (CHEMBL14) Luokka:Parasympatomimeetit Luokka:Karbamaatit
Betanekoliini

Betanekoliini on parasympatomimeetti, joka stimuloi voimakkaasti muskariinireseptoreita. Betanekoliini on rakenteeltaan koliinin esteri, kuten asetyylikoliinikin. Koliiniesteraasi ei hajota betanekoliinia. Betanekoliinia käytetään suolisto- ja virtsarakkolaman poistoon lantio- ja vatsaonteloleikkausten jälkeen, sekä silmätippoina glaukooman hoidossa. Betanekoliinin käytön esteitä ovat astma, hypertyreoosi, mahahaava ja sydämen vajaatoiminta. Jos suoliston tai virtsanerityselimistön alueella on orgaaninen este, betanekoliinia ei tule käyttää. == Lähteet == == Aiheesta muualla == * http://www.chemspider.com/Chemical-Structure.2280 * IUPHAR ligand: 297 * Kyoto Encyclopedia of Genes and Genomes (KEGG): (C06850) * ChEMBL: (CHEMBL1768) Luokka:Parasympatomimeetit Luokka:Karbamaatit
Dream5

Dream5 (ドリーム５) on vuonna 2009 perustettu laulu -ja tanssiryhmä, joka toimii Avex Group:in alaisena. Ryhmän päälaulajat ovat Kotori ja Mikoto. == Minialbumit == *Run on the Future (julkaistu 10. maaliskuuta 2010) *DAYS (julkaistu 4. toukokuuta 2011) == Singlet == *I don't obey ~Bokura no Pride (julkaistu 4.11.2009) *Tabidachi no Uta (julkaistu 10.3.2010) *Bokura no Natsu! (julkaistu 4.8.2010) *Koi no Dial 6700 (julkaistu 1.1.2011)(cover) *Like & Peace (julkaistu 20.7.2011) *Kirakira Everyday (julkaistu 4.1.2012) *I★my★me★mine/EZ DO DANCE (julkaistu 2.5.2012) *READY GO!!/Wake Me Up! (julkaistu 15.8.2012) *Shekimeki (julkaistu 7.11.2012) *Come on!/Doremifa Sorairo (julkaistu 6.2.2013) *Hop! Step! Dance↑↑(2013) *We are Dreamer(2013) *Break Out / Youkai Taisou Daiichi (2014) *ダン・ダン ドゥビ・ズバー!(2014) (Dan・Dan Dobi・Zuba) (2014) *Youkai Taisou Daini (2015) == Jäsenet == Nimi: Shigemoto Kotori (jap. 重本ことり) Lempinimi: Kotori (ことり), Shiisan (しーさん), Shiizaburou (しーざぶろう) Buuko (ブー子), Kocchan (こっちゃん), Koppi (こっぴい), Shige (しげ) s. 5. lokakuuta 1996 Kotikaupunki: Tokushima Pituus: 147.5 cm Verityyppi: ? Nimi: Hibi Mikoto (jap. 日比美思) Lempinimi: Mikocchan (みこっちゃん,) Mii-chan (みーちゃん) s. 20. syyskuuta 1998 Kotikaupunki: Kanagawa Pituus: 162 cm Verityyppi: B Nimi: Ohara Yuuno (jap. 大原優乃) Lempinimi: Yuuno (ゆーの), Yuutan (ゆうたん) s. 8. lokakuuta 1999 Kotikaupunki: Kagoshima Pituus: 150 cm Verityyppi: A Nimi: Takano Akira (jap. 高野洸) Lempinimi: Akira s. 22. heinäkuuta 1997 Kotikaupunki: Fukuoka Pituus: 165 cm Verityyppi: B Nimi: Tamakawa Momona (jap. 玉川桃奈) Lempinimi: Momo (もも) Momona (ももな) Momoko (ももこ) Tamachan (たまちゃん) s. 24. maaliskuuta 1997 Kotikaupunki: Miyagi Pituus: 153 cm Verityyppi: O ==Lähteet== Luokka:Japanilaiset yhtyeet
Dinuka Karunaratne

Edirimuni Dinuka Perera Karunararhna on srilankalainen sulkapalloilija. Karunaratne osallistui Aasian-mestaruuskilpailuissa 2008 kaksinpeliin, jossa hän voitti ensimmäisessä ottelussaan filippiiniläisen Kennevic Asuncionin, mutta hävisi toisella kierroksella Etelä-Korean Lee Hyun-Ilille. Hän pelasi vuoden 2010 kisoissa sekanelinpelissä Chandrika de Silvan kanssa ja pääsi toiselle kierrokselle, jonka lisäksi Karunaratne eteni toiselle kierrokselle saakka myös kaksin- ja nelinpelissä. Karunaratnen paras sijoitus BWF:n ranking-listalla on nelinpelin 90. sija Niluka Karunaratnen parina vuodelta 2010. == Lähteet == Luokka:Srilankalaiset sulkapalloilijat Luokka:Syntymävuosi puuttuu Luokka:Elävät henkilöt
Christine Magnusson

Christine Kajumba Magnusson (s. 21. marraskuuta 1964 Uganda) on ruotsalainen entinen sulkapalloilija. Hän edusti seuratasolla Täby BM:ää. Magnusson voitti nelinpelissä Maria Bengtssonin kanssa pronssia Jakartassa 1989 ja hopeaa Kööpenhaminassa 1991. Hän osallistui olympialaisiin ensimmäistä kertaa Barcelonan kisoissa 1992, jolloin sulkapallo oli olympiaohjelmassa ensimmäisen kerran virallisena lajina. Magnusson putosi tuolloin kaksinpelissä toisella kierroksella ja hävisi toisen ottelunsa myös Atlantan olympialaisissa 1996, joissa Magnussonin voittanut Mia Audina sai turnauksesta hopeaa. == Lähteet == Luokka:Ruotsalaiset sulkapalloilijat Luokka:Vuonna 1964 syntyneet Luokka:Elävät henkilöt
Kalvaskallioinen

Kalvaskallioinen (Erigeron acris subsp. decoloratus) on yksi karvaskallioisen (Erigeron acris) alalajeista. Kalvaskallioisen erottavia tuntomerkkejä ovat varren ja lehtien harvakarvaisuus, varren, kehtosuomujen ja laitakukkien kielen väri sekä kukkamykeröiden määrä. Ulkonäöltään se muistuttaa lähitaksoneista eniten silokallioista eli idänkallioista (E. acris subsp. brachycephalus). == Kalvaskallioinen Suomessa == Kalvaskallioinen kasvaa Suomessa harvinaisena Koillismaalla Kuusamon seudulla. Sen kasvupaikkoja ovat kalliot ja kedot. Uhanalaisuudeltaan se on vaarantunut laji, jonka uhkatekijöiksi arvellaan avoimen elinympäristön muuttuminen ja keräily. Alalaji kuuluu myös Suomen vastuulajeihin kansainvälisesti.Suomen Luonto: Vastuulajit kaipaavat huomiota. == Lähteet == == Aiheesta muualla == * Kasviatlas 2020: Kalvaskallioisen (Erigeron acris subsp. decoloratus) levinneisyys Suomessa. * Suomen Lajitietokeskus: Kalvaskallioinen (Erigeron acris subsp. decoloratus) Luokka:Kallioiset Luokka:Suomen vaarantuneet kasvit
Jousiammunta olympialaisissa

Jousiammunta on ollut olympialaisten ohjelmassa vuodesta 1972 lähtien. Tätä ennen laji oli kuulunut olympiaohjelmaan vuosina 1900, 1904, 1908 ja 1920. Vuoden 1920 jälkeen laji poistettiin olympiaohjelmasta yhteneväisten kansainvälisten sääntöjen puuttumisen takia, eikä laji ollut olympiaohjelmassa vuosien 1924–1968 olympialaisissa. Kansainvälinen jousiammuntaliitto perustettiin vuonna 1931 ja sen tavoitteena oli tuoda laji takaisin olympialaisiin. Tavoite toteutui vasta vuonna 1972. Olympialaisten jousiammuntaa hallinnoi lajin kattojärjestö, kansainvälinen jousiammuntaliitto. Nykymuotoisen jousiammunnan menestynein maa olympialaisissa on Etelä-Korea. ==Tapahtumat== Vuosina 1900-1920 jousiammunnan kilpailuvalikoima oli varsin runsas ja kilpailutapahtumat vaihtelivat joka vuosi. Vuodesta 1972 lähtien lajissa on kilpailtu yhdessä henkilökohtaisessa kilpailussa ja joukkuekilpailussa. Tapahtumat on erikseen sekä miehille että naisille. Tokion kisoissa 2021 oli ensimmäistä kertaa ohjelmassa sekajoukkuekilpailu. ===Varhaiset kilpailutapahtumat=== Jousiammunta 1900–1920 Tapahtumat 00 04 08 12 20 33 metrin Au Cordon Doré X - - - 50 metrin Au Cordon Doré X - - - 33 metrin Au Chapelet X - - - 50 metrin Au Chapelet X - - - Sur la Perche à la Herse X - - - Sur la Perche à la Pyramide X - - - Miesten joukkuekierros - X - - Naisten joukkuekierros - X - - Miesten kaksoisamerikkalaiskierros - X - - Naisten kaksoiskolumbialaiskierros - X - - Naisten kaksoiskansalliskierros - X X - Miesten kaksoisyorkilaiskierros - X X - Miesten mannermainen tyyli - - X - Liikkumaton pieni lintu, yksilökilpailu - - - X Liikkumaton iso lintu, yksilökilpailu - - - X Liikkuva lintu, 28 metriä, yksilökilpailu - - - X Liikkuva lintu, 33 metriä, yksilökilpailu - - - X Liikkuva lintu, 50 metriä, yksilökilpailu - - - X Liikkumaton pieni lintu, joukkuekilpailu - - - X Liikkumaton iso lintu, joukkuekilpailu - - - X Liikkuva lintu, 28 metriä, joukkuekilpailu - - - X Liikkuva lintu, 33 metriä, joukkuekilpailu - - - X Liikkuva lintu, 50 metriä, joukkuekilpailu - - - X Tapahtumat yhteensä 6 6 3 10 === Modernit tapahtumat === Jousiammunta 1972– Kilpailut 72 76 80 84 88 92 96 00 04 08 12 16 20 24 Miesten yksilökilpailu X X X X X X X X X X X X X X Miesten joukkuekilpailu - - - - X X X X X X X X X X Naisten yksilökilpailu X X X X X X X X X X X X X X Naisten joukkuekilpailu - - - - X X X X X X X X X X Sekajoukkuekilpailu - - - - - - - - - - - - X X Tapahtumat yhteensä 2 2 2 2 4 4 4 4 4 4 4 4 5 ==Mitalitaulukko== == Lähteet == *
Pimeä käytävä (elokuva)

Pimeä käytävä (Dark Passage, 1947) on Delmer Davesin ohjaama film noir -elokuva, jonka pääosissa näyttelevät Humphrey Bogart ja Lauren Bacall. Elokuva perustuu David Goodisin samannimiseen romaaniin. Se oli kolmas neljästä elokuvasta, jotka pariskunta oikeassa elämässä olleet Bogart ja Bacall tekivät yhdessä.Kaksi ensimmäistä Bogart–Bacall-elokuvaa olivat Kirjava satama (1944) ja Syvä uni (1946), neljäs oli Myrskyvaroitus (1948). Elokuva on huomionarvoinen siitä, että sen ensimmäinen kolmannes on kuvattu täysin Bogartin roolihahmon Vincent Parryn näkökulmasta. Parry itse näkyy vain lehtikuvassa, joka liittyy hänen vankilapaostaan kertovaan artikkeliin. Hän päätyy lopulta alamaailman kirurgin luo, joka tekee hänelle kasvoleikkauksen. Leikkauksesta eteenpäin hän esiintyy ensin kasvot sidottuina, kunnes siteistä paljastuvat Bogartin kasvot. Tarina seuraa Parryn yrityksiä pakoilla lain kouraa ja puhdistaa nimensä murhasyytteistä. == Näyttelijät == == Lähteet == == Aiheesta muualla == * Luokka:Vuoden 1947 yhdysvaltalaiset elokuvat Luokka:Film noir -elokuvat Luokka:Yhdysvaltalaiset romaaneihin perustuvat elokuvat
Run to the Future

Run to the Future on Dream5:n ensimmäinen minialbumi, joka julkaistiin 20. maaliskuuta 2010. Minialbumi saavutti sijan 66 Orikonin viikoittaisessa musiikkilistassa ja pysyi siellä neljä viikkoa. == Kappaleet == # Tabidachi no Uta (タビダチノウタ; The Journey's Song) # We are Mecchallenger (We are めっchallenger) # Himawari (ひまわり; Sunflower) # Arigatou no Kisetsu (アリガトウの季節; The Season of Thank You) # I Don't Obey ~Bokura no Pride~ (僕らのプライド; Our Pride) === DVD:n kappaleet === # Tabidachi no Uta (Video Versio) * Tabidachi no Uta (Live Video) Luokka:Vuoden 2010 EP:t Luokka:Dream5:n albumit
Pimeä käytävä

Pimeä käytävä () on vuonna 1946 julkaistu David Goodisin kirjoittama rikosromaani. Se on ilmestynyt suomeksi vuonna 1990 Love Kirjojen kustantamana ja Antero Helasvuon kääntämänä. Delmer Daves ohjasi Goodisin kirjan pohjalta vuonna 1947 samannimisen film noir -elokuvan. Luokka:Vuoden 1946 kirjat Luokka:Yhdysvaltalaiset rikosromaanit
Jousiammunta kesäolympialaisissa 1904

Vuoden 1904 kesäolympialaisten jousiammunta järjestettiin 19. syyskuuta - 21\. syyskuuta 1904 Francis Fieldillä, Saint Louisissa, Yhdysvalloissa. Tämä oli toinen kerta kun laji oli mukana olympialaisten ohjelmassa. Mukana oli 29 osanottajaa ainoastaan Yhdysvalloista. Tapahtumia oli kuusi. ==Mitalistit== ===Miehet=== Tapahtuma Kultaa Hopeaa Pronssia Kaksoisyorkilaiskierros George Bryant Rober Williams William Thompson Kaksoisamerikkalaiskierros George Bryant Rober Williams William Thompson Joukkuekilpailu Potomac Archers * * * William Thompson Rober Williams Lewis Maxon Galen Spencer Cincinnati Archers * * * C. S. Woodruff William Clark Charles Hubbard Samuel Duvall Boston Archers * * * George Bryant Wallace Bryant Cyrus Dallin Henry Richardson ===Naiset=== Tapahtuma Kultaa Hopeaa Pronssia Kaksoiskansalliskierros Matilda Howell Emma Cooke Jessie Pollock Kaksoiskolumbialaiskierros Matilda Howell Emma Cooke Jessie Pollock Joukkuekilpailu Cincinnati Archers * * * Matilda Howell Jessie Pollock Laura Woodruff Leonie Taylor Potomac Archers * * * Emma Cooke Mabel Taylor Ei pronssimitalistia ==Mitalitaulukko== 1\. 6 6 5 17 Luokka:Kesäolympialaiset 1904 1904
DAYS

DAYS on Dream5:n toinen minialbumi, joka julkaistiin 4. toukokuuta 2011. Ensimmäiset 100 ostajaa saivat mukana valokuva-albumin ja Special Dori 5 Wappen -merkin. == Kappaleet == # Gakuen Tengoku (学園天国; Campus Paradise) # Koi no Dial 6700 (恋のダイヤル6700; Love's Dial 6700) # Bokura no Natsu!! (僕らのナツ！！; Our Summer!!) # Arigatou ~Kimi ni Todoketai Melody~ (ありがとう 〜君に届けたいMelody〜; Thanks ~A Melody That I Want to Send to You~) # Dandan GROW UP! (段々 GROW UP!; Gradually GROW UP!) # Shunkashuutou (シュンカシュウトウ) # Todoketai ~Kanon Chikyuu Orchestra Ver.~ (届けたい ~カノン 地球オーケストラVer.~) === DVD:n kappaleet === # Bokura no Natsu!! (Musiikkivideo) # Koi no Dial 6700 (Musiikkivideo) # Gakuen Tengoku (Musiikkivideo) # Gakuen Tengoku (Furi Video) # Shunkashuutou (Furi Video) # Dandan GROW UP! (Furi Video) # Making of Gakuen Tengoku (Offshot) Luokka:Vuoden 2011 EP:t Luokka:Dream5:n albumit
Jousiammunta kesäolympialaisissa 1908

Vuoden 1908 kesäolympialaisten jousiammunta järjestettiin 17. - 18\. heinäkuuta 1908 Lontoossa, Yhdistyneessä kuningaskunnassa. Tämä oli kolmas kerta kun laji oli mukana olympialaisten ohjelmassa. Mukana oli 57 osanottajaa kolmesta eri maasta, joista miehiä oli 32 ja naisia 25. Tapahtumia oli kolme. ==Mitalistit== ===Miehet=== Tapahtuma Kultaa Kultaa Hopeaa Hopeaa Pronssia Pronssia Kaksoisyorkilaiskierros William Dod 815 Reginald Brooks-King 768 Henry Barber Richardson 760 Mannermainen tyyli Eugène Grisot 263 Louis Vernet 256 Gustave Cabaret 255 ===Naiset=== Tapahtuma Kultaa Kultaa Hopeaa Hopeaa Pronssia Pronssia Kaksoiskansalliskierros Queenie Newall 688 Lottie Dod 642 Beatrice Hill-Lowe 618 ==Mitalitaulukko== 1\. 2 2 1 5 2\. 1 1 1 3 2\. 0 0 1 1 ==Lähteet== * *
Loftus Road

Loftus Road on jalkapallostadion Shepherd's Bushin kaupunginosassa Lontoossa. Se toimii Englannin Championshipissä pelaavan Queens Park Rangersin kotistadionina. Stadionille mahtuu 18 360 katsojaa. ==Lähteet== == Aiheesta muualla == Luokka:Lontoon jalkapallostadionit Luokka:Hammersmith ja Fulhamin rakennukset ja rakennelmat
Jousiammunta kesäolympialaisissa 1920

Vuoden 1920 kesäolympialaisten jousiammunta järjestettiin 3. - 5\. elokuuta 1920 Antwerpenissä, Belgiassa. Tämä oli neljäs kerta kun laji oli mukana olympialaisten ohjelmassa. Mukana oli 30 osanottajaa kolmesta eri maasta. Tapahtumia oli kymmenen, joista kaikki olivat ainoastaan miehille. ==Mitalistit== Tapahtuma Kultaa Hopeaa Pronssia Liikkumaton pieni lintu, yksilökilpailu Edmond van Moer Louis van de Perck Joseph Hermans Liikkumaton iso lintu, yksilökilpailu Edmond Cloetens Louis van de Perck Firmin Flamand Liikkuva lintu, 28 metriä, yksilökilpailu Hubert van Innis Léonce Quentin Ei pronssimitalistia Liikkuva lintu, 33 metriä, yksilökilpailu Hubert van Innis Julien Brulé Ei pronssimitalistia Liikkuva lintu, 50 metriä, yksilökilpailu Julien Brulé Hubert van Innis Ei pronssimitalistia Liikkumaton pieni lintu, joukkuekilpailu * * * Edmond Cloetens Louis van de Perck Firmin Flamand Edmond van Moer Joseph Hermans Auguste van de Verre Ei hopeamitalistia Ei pronssimitalistia Liikkumaton iso lintu, joukkuekilpailu * * * Edmond Cloetens Louis van de Perck Firmin Flamand Edmond van Moer Joseph Hermans Auguste van de Verre Ei hopeamitalistia Ei pronssimitalistia Liikkuva lintu, 28 metriä, joukkuekilpailu * * * Janus Theeuwes Driekske van Bussel Joep Packbiers Janus van Merrienboer Jo van Gastel Theo Willems Piet de Brouwer Tiest van Gestel * * * Hubert van Innis Alphonse Allaert Edmond de Knibber Louis Delcon Jérome de Maeyer Pierre van Thielt Louis Fierens Louis van Beeck * * * Julien Brulé Léonce Quentin Pascal Fauvel Eugène Grisot Eugène Richez Artur Mabellon Léon Epin Paul Leroy Liikkuva lintu, 33 metriä, joukkuekilpailu * * * Alphonse Allaert Hubert van Innis Edmond de Knibber Louis Delcon Jérome de Maeyer Pierre van Thielt Louis Fierens Louis van Beeck * * * Julien Brulé léonce Quentin Pascal Fauvel Eugène Grisot Eugène Richez Artur Mabellon Léon Epin Paul Leroy Ei pronssimitalistia Liikkuva lintu, 50 metriä, joukkuekilpailu * * * Alphonse Allaert Hubert van Innis Edmond de Knibber Louis Delcon Jérome de Maeyer Pierre van Thielt Louis Fierens Louis van Beeck * * * Julien Brulé Léonce Quentin Pascal Fauvel Eugène Grisot Eugène Richez Artur Mabellon Léon Epin Paul Leroy Ei pronssimitalistia ==Mitalitaulukko== 1\. 8 4 2 14 2\. 1 4 1 6 3\. 1 0 0 1 ==Lähteet== *Archery at the 1920 Antwerpen Summer Games | Olympics at Sports-Reference.com Luokka:Kesäolympialaiset 1920 1920
Rauman Pallo

Rauman Pallo (RPallo) oli raumalainen palloiluseura, jolla oli toimintaa ainakin jalkapallossa, jääkiekossa ja jääpallossa. Seura rekisteröitiin vuonna 1949, ja se lopetti toimintansa 1990-luvun alussa yhdistyttyään Pallo-Iirojen kanssa. Rauman Pallo pelasi jalkapalloa toiseksi korkeimmalla sarjatasolla Suomensarjassa vuosina 1952–1955, 1959–1964 ja 1969–1972. Parhaimmillaan se sijoittui sarjan länsilohkon kolmanneksi vuosina 1959 ja 1961. Palloliiton 1970-luvun alussa tekemän sarjauudistuksen jälkeen seura oli mukana liiton sarjoista I divisioonassa vuosina 1973 ja 1980 sekä II divisioonassa vuosina 1974–1979, 1981–1982 ja 1988–1991. Tunnettuja seuran jalkapallojoukkueen pelaajia ovat muun muassa Pentti Helin (1954–1964), Antti Niemi (1990), Mika Nurmela (1990) ja Simo Syrjävaara (1960–1962), jotka pelasivat myös Suomen maajoukkueissa edustaessaan seuraa, ja valmentajia Juha Malinen (1990) ja Hannu Touru (1989). Jääkiekossa Rauman Pallo voitti maakuntasarjan mestaruuden vuosina 1956 ja 1962. Jääpallossa seura oli Työväen urheiluliiton mestaruussarjassa ainakin vuonna 1955. == Lähteet == Luokka:Entiset raumalaiset urheiluseurat Luokka:Entiset suomalaiset jalkapalloseurat Luokka:Entiset suomalaiset jääkiekkoseurat Luokka:Entiset suomalaiset jääpalloseurat Luokka:Vuonna 1949 perustetut urheiluseurat
Richard Marx

Richard Noel Marx (s. 16. syyskuuta 1963 Chicago) on yhdysvaltalainen aikuisrock-laulaja-lauluntekijä, muusikko ja tuottaja. Hänen tunnetuimpia kappaleitaan ovat ”Endless Summer Nights”, ”Right Here Waiting”, ”Now and Forever” ja ”Hazard”. == Diskografia == === Albumit === * Richard Marx (1987) * Repeat Offender (1989) * Rush Street (1991) * Live in USA 1988/92 (1992) * Live Music Hall Koln 1992 (1992) * Greatest Hits (1993) * Paid Vacation (1994) * Ballads (1994) * Channel V at the Hard Rock Live (1995) * Flesh and Bone (1997) * Greatest Hits (1997) * The Best of Richard Marx (2000) * Days in Avalon (2000) * Timeline (2000) * My Own Best Enemy (2004) * Duo (2008) * Emotional Remains (2008) * Sundown (2008) * The Music of Richard Marx: 1987–2009 (2009) * Stories to Tell (2010) * Hits & Ballads (2010) * Duo Live (2010) * A Night Out With Friends (2012) * Inside My Head (2012) * Christmas Spirit (2012 * Seven & Seven (2012) == Aiheesta muualla == * Viralliset sivut Luokka:Yhdysvaltalaiset laulajat Luokka:Grammy-palkinnon saajat Luokka:Vuonna 1963 syntyneet Luokka:Elävät henkilöt
Velorex

250px|thumb|Nelipyöräinen Velorex vuodelta 1972. Velorex oli tšekkoslovakialainen, Solnicessa sijainnut kääpiöautovalmistaja. František ja Mojnír Stránský perustivat Velorex-automerkin. He olivat veljeksiä. Stránskýilla oli alkuaan polkupyöräkorjaamo Parníkin kylässä Tšekkoslovakian länsiosassa. Ensimmäisen auton prototyypin veljekset valmistivat vuonna 1943. Tehdas muutti 1951 Solniceen, läheiseen pikkukaupunkiin. Velorex valmisti kolmipyöräisiä autoja ja moottoripyörien sivuvaunuja.Mobilisti 5/2007: Velorex-kolmipyörä František Stránský kuoli 1954 prototyypin testauksessa. Pian samana vuonna Mojnír Stránský erotettiin perustamastaan, mutta valtion sosialisoimasta Velorex-tehtaasta, koska hän oli kieltäytynyt liittymästä kommunistiseen puolueeseen. Aikaisemmin moottoripyöriä valmistanut yritys alkoi vuonna 1958 valmistaa putkirunkoista autoa, jossa oli keinonahkainen konepeitto. Voimanlähteenä oli joko 250- tai 350-kuutioinen Jawan moottori. Mallin valmistus jatkui vuoteen 1971 asti. Jo vuonna 1959 yritys oli valmistanut nelipyöräisen prototyypin, mutta sarjavalmisteinen malli tuli vasta 1972, jolloin aloitettiin 350-kuutioisella moottorilla varustetun kääpiöauton valmistus. Mallin tuotanto päättyi jo seuraavana vuonna, mutta niitä ehdittiin valmistaa 1 200 kappaletta. Samalla Velorex-autojen valmistus päättyi kokonaan. ==Lähteet== == Aiheesta muualla == Luokka:Automerkit Luokka:Kääpiöautot Luokka:Tšekkoslovakialaiset yritykset